Oznamy a novinky
Upozornenie na výskyt medveďa v Šuriankach
UPOZORNENIE PRE OBYVATEĽOV A NÁVŠTEVNÍKOV OBCE
Dňa 11. mája 2021 bola v šurianskom chotári videná medvedica s mláďatami. Jedná sa s najväčšou pravdepodobnosťou o zatúlané jedince z lesov pohoria Tribeč. Z tohto dôvodu upozorňujeme všetkých, ktorí trávia voľnočasové aktivity na poľných cestách alebo v priľahlých hájoch, aby uprednostňovali vychádzky v skupinách (odporúča sa nahlas rozprávať), najlepšie na otvorených priestranstvách a aby nevchádzali do priestorov s hustým a vysokým porastom (zarastené medze, lesy a háje, repka, neskôr kukurica,...). Veľmi nebezpečné môže byť aj stretnutie medvedice so psom na vôdzke alebo voľne pusteným.
V žiadnom prípade by sa ktokoľvek nemal snažiť k medvedici ani k jej mláďatám približovať. Nie je predpoklad, že sa bude približovať k obydliam, avšak i tak je nežiaduce nechávať v blízkosti pozemkov odpadky a zvyšky jedla.
Po konzultácii s členmi poľovného združenia, aj s prihliadnutím na legislatívnu ochranu tohto živočícha, bude táto situácia monitorovaná a občania o nej budú informovaní.
Potraviny v Malom Záluží - ZATVORENÉ
- chlieb a pečivo je potrebné objednať v stredu, ostatný tovar kedykoľvek do piatku na telefónnom čísle 0904604326.